"În 17 ani, am ajuns la peste un milion de oaspeți care ne trec pragul anual, cifra de afaceri fiind în continuă creștere." Grupul Marty este format însă dintr-un total de cinci branduri, respectiv lanțul de restaurante Marty Restaurants (cinci unități, o bucătărie comisar, plus încă un spațiu în curs de amenajare), Marty Events, respectiv divizia de catering și evenimente, Olivo Caffe & Bistro, Bistro Bujole și Olivo Coffee Roasters, prima prăjitorie de cafea din Transilvania.